Chinoz tumani hududidan o‘tgan M-39 avtomobil yo‘li bo‘yida yong‘in sodir bo‘ldi. Foto: FVV Kecha, 21 iyun kuni soat 20:43 da Toshkent viloyati Chinoz tumanidagi fermer xo‘jaliklaridan birining hududida taxminan 3 gektar g‘alladan bo‘shagan yer maydoni yongan. Voqea joyiga 1 ta yong‘in-qutqaruv ekipaji soat 21:00 da yetib borib, yong‘in soat 21:15 da o‘chirilgan. Hodisa oqibatida tan jarohati olgan va halok bo‘lganlar yo‘q. Yong‘in sababi va moddiy zarar miqdori aniqlanmoqda.